Tisztelt Küldöttgyűlés!

Pályázatom elsődleges célja a 2013-as mentorkoncepció végrehajtása. A tisztség, illetve a képzés átvétele után fő feladataimat a következő pontokban határozom meg:

* a szakos segítők kérdésének tisztázása,
* továbbá az elbeszélgetések,
* a mentorhétvége,
* a szakos előadások,
* a mentortábor,
* a beiratkozás rám eső részének,
* illetve a Mentori Munka Gólyák általi Véleményezésnek zökkenőmentes, a mentorkoncepció által meghatározott formában való megszervezése, lebonyolítása.

A mentorkoncepció megalkotásában részben szerepet vállaltam, így az ott leírtakkal (az alapelvekkel, a képzés menetével, a minőségbiztosítás fontosságával) teljes mértékben egyet értek.

Fő feladataim:

1. A szakos segítők kérdésének tisztázása: bizonyos szakokon még nincs meg véglegesen a szakos segítő személye. Célom ezt mielőbb tisztázni, az elbeszélgetéseket már a hivatalos szakos segítőkkel lebonyolítani.
2. Elbeszélgetések: az előzetes tervek és szervezés alapján a mentorhétvége előtt lezajlanak. Itt már a mentorjelöltek értékelése a szakos segítőkkel történik a koncepcióban meghatározott szempontok szerint. A mentorteszten a beugrón elbukott jelöltek utóvizsgáztatása is ekkor zajlik.
3. Mentorhétvége: az előzetes szervezés, illetve a már körvonalaiban meghatározott menetrend alapján a Bárczival kiegészülve bonyolítjuk le a hétvégét. Tisztázásra kerül a résztvevő tisztségviselők, illetve segítők személyének kérdése.
4. A szakos előadások: meghatározásra kerülnek a pontos időpontok, illetve az ezeken résztvevő szakterületi oktatók.
5. Mentortábor: az előző évek mintájára július végén, augusztus elején kerül megszervezésre a Bárczival, egy a költségvetésbe illeszkedő helyszínen. A programok vázlatosan már elkészültek, a részletek a mentorhétvége után pontossá válnak.
6. Beiratkozás: a szervezők igényeinek megfelelően a mentorok mozgósítása.
7. MMGV: az értékelési szempontok meghatározása, a kérdőívek eljuttatása a gólyák részére.

A mentorkoncepció hátralévő részét a kötelességeimet szem előtt tartva, a leköszönő mentorkoordinátor tanácsait kikérve, a tőlem telhető legnagyobb odaadással teljesítem.

Budapest, 2013. április 13.

*Uhljár Péter*